TCAP บวกคึก4% สวนภาวะตลาดฯ คาดเก็งฯหลังราคาลงลึก-หุ้นต่ำบุ๊คแนะซื้อเป้า 62 บ.
TCAP บวกคึก4% สวนภาวะตลาดฯ คาดเก็งฯหลังราคาลงลึก-หุ้นต่ำบุ๊คแนะซื้อเป้า 62 บ.
TCAP บวกคึก4% สวนภาวะตลาดฯ คาดเก็งฯหลังราคาลงลึก-หุ้นต่ำบุ๊คแนะซื้อเป้า 62 บ.
21 ต.ค. 2562

ผู้สื่อข่าวรายงานว่า บริษัท ทุนธนชาต จำกัด (มหาชน) หรือ TCAP ณ เวลา 10.47 น. อยู่ทีระดับ 55.25 บาท บวก 2.25 บาท หรือ 4.25% ด้วยมูลค่าซื้อขาย 104.55 ล้านบาท ราคาหุ้นบวกสวนภาวะตลาดติดลบโดยดัชนี ณ เวลา 10.53 น. อยู่ที่ระดับ 1,629.43 จุด ลบ 2.00 จุด หรือ0.12% ด้วยมูลค่าซื้อขาย 11,260.48 ล้านบาท อีกทั้งเกฺ็งกำไรหลังหุ้นปรับตัวลงแรงและราคาหุ้นหุ้นต่ำกว่ามูลค่าทางบัญชีที่ระดับ 60.74 บาท

บล.ฟินันเซีย ไซรัส ระบุในบทวิเคราะห์วันนี้(21ต.ค.62) ว่า TCAP แนะนำซื้อ ราคาเป้าหมาย 62 บาท กำไรไตรมาส 3/62 ดีกว่าบริษัทและตลาดคาดราว 20% โดยเติบโต 30% เทียบไตรมาสก่อนหน้า และ 32% เทียบช่วงเดียวกันของปีก่อน เป็น 2.47 พันลบ. จากกำไรจากเงินลงทุนและกำไรจากสินทรัพย์รอการขายมากกว่าคาด และค่าใช้จ่ายที่ไม่ใช่ดอกเบี้ยต่ำกว่าคาด ขณะที่การตั้งสำรองอยู่ในระดับต่ำ 0.6% ของสินเชื่อรวม
NPL ขยับขึ้นเพียงเล็กน้อยเป็น 2.49% จาก 2.40% ในไตรมาส 2/62 ส่วน Coverage ratio อยู่ที่ 104% จาก 115% ในไตรมาสก่อน ประเด็นที่แนะนำซื้อคือเงินปันผลจากผลประกอบการปกติและปันผลพิเศษหลังขาย TBANK เสร็จสิ้น
บล.คิงส์ฟอร์ด กลุ่มธนาคาร แนะนำ ทยอยซื้อ งบ 9 ธนาคารงวดไตรมาส 3/62 (ไม่รวม KBANK) มีกำไรที่ 4.36 หมื่นลบ. -3% เทียบช่วงเดียวกันของปีก่อน, +1%เทียบไตรมาสก่อนหน้า สินเชื่อเติบโตได้ช้าเพียง 2-3% เทียบกับเป้าทั้งปีที่ 5% ขณะที่ NIM ยังไม่ได้รับผลกระทบจากการปรับลดดอกเบี้ย 0.25% ในเดือนส.ค.มากนัก ทำให้รายได้ดอกเบี้ยสุทธิยังทรงตัว รายได้ค่าธรรมเนียมมีแนวโน้มดีขึ้นเล็กน้อย
โดยไตรมาสนี้จะเห็น NPL ปรับตัวเพิ่มขึ้นอย่างเห็นได้ชัด น่าจะเป็นการจัดชั้นสินเชื่อ SM ให้เป็น NPL เพื่อช่วงลดภาระในปีหน้าเมื่อเข้าสู่ TFRS9 ซึ่งธนาคารส่วนใหญ่ได้มีการขายเงินลงทุนและทรัพย์สินรอการขายเป็นกำไรชดเชยผลการดำเนินงานหลักที่ชะลอตัวและลดการถือครอง Risk Weighted Asset
มองราคาหุ้นกลุ่มแบงก์หลายตัวลงมามากแล้วจึงแนะนำ ทยอยซื้อ  TCAP([email protected]บาท), TISCO([email protected]บาท) ปันผลดี dividend yield 7-8%